Felvétek bizonyítják a választási csalást Zimbabwében | Külföldi hírek | Győr-Moson-Sopron - kisalfold.hu
Külföldi hírek > Felvétek bizonyítják a választási csalást Zimbabwében Felvétek bizonyítják a választási csalást Zimbabwében
Független Hírügynökség	2008.07.05. 18:53
Zimbabwe - Titokban forgatott videó bizonyítja a Zimbabwéban elkövetett választási csalásokat. A Guardian című brit lap internetes oldalán megtekinthetők a rejtett kamerával készített felvételek.	A filmet egy volt zimbabwei börtönőr készítette az elnökválasztás június végi második fordulója előtti napokban és a szavazáson. A 36 éves Stephen Yoda, felesége és gyermekeik azóta már elhagyták az afrikai országot. A kamerát Yoda eredetileg azért kapta a Guardian-tól, hogy a börtönőrök mindennapi életét dokumentálja vele. Felvette azonban azt, amikor Mugabe elnök úgynevezett "háborús veteránjainak" egyike utasítást adott a börtönőröknek és a raboknak, hogy miként szavazzanak, és ettől kezdve nem volt megállás. A 10 perces filmen Yoda rögzítette, hogy a befolyásos veterán a szájukba rágja: kizárólag Mugabéra szavazhatnak, majd az elvileg titkos voksoláson mindenkinek nyíltan, a többiek szeme láttára kell behúznia az x-et Mugabe neve mellé. Az elnökválasztás első fordulóját, márciusban az ellenzék jelöltje, Morgan Tsvangirai nyerte meg, de állítólag nem szerzett többet 50 százaléknál és ezért kellett második fordulót kiírni. A június 27-i voksolás előtt egy héttel Tsvangirai visszalépett, mert - mint mondta - "az erőszak és megfélemlítés kialakult légkörében lehetetlen szabad és tisztességes választást tartani". Így végül az egyedüli jelölt, az 1980 óta az ország élén álló Robert Mugabe győzött. Videó a Guardian-on	Olvasóink írták
1. Petibacsi
2008. július 06. 06:55
„Ezen csodalkozni Zimbabveben????????????”
Külföldi hírek > Felvétek bizonyítják a választási csalást Zimbabwében Önnek ajánljukLegalább öten meghaltak Jemenben egy pokolgép miattJemen - Legkevesebb öt ember meghalt és több mint tíz megsebesült egy észak-jemeni városban… Tovább olvasomBetöltés